b'\n_START_ARTICLE_\nClaude-Gaspard Bachet de M\xc3\xa9ziriac\n_START_SECTION_\nLiv og virke\n_START_PARAGRAPH_\nBachet ble selv medlem av jesuittordenen i 1601, men ble bare det for en kort stund, og giftet seg siden. Han ble en elev og venn av jesuitt-matematikeren Jacques de Billy (1602\xe2\x80\x931679) ved jesuittenes h\xc3\xb8yskole i Reims._NEWLINE_Han skrev poesisamlinger p\xc3\xa5 fransk og latin, og ble medlem av Det franske akademi da det ble grunnlagt i 1634. I matematikken arbeidet han med tallteori og stilte blant annet opp hypotesen om at ethvert helt tall kan skrives som en sum av fire kvadrattall. Dette ble senere bevist av Joseph Louis Lagrange. _NEWLINE_Studiene av M\xc3\xa9ziriac, og s\xc3\xa6rlig oversettelsen hans av verkene til Diofant fra gresk til latin i 1621, inspirerte Pierre de Fermat i det tallteoretiske arbeidet hans. Det mest kjente verket til M\xc3\xa9ziriac er en samling matematiske underholdningsproblem, Probl\xc3\xa8mes plaisans et d\xc3\xa9lectables qui se font par les nombres, fra 1612, som siden er kommet ut i mange utgaver.'